முகப்பில்

முகப்பில் எழிலி வாழ்க்கைத் துணையாய் வந்தமைந்த சகதர்மினிக்கு......! உலகத்தின் தோற்றம் குறித்த உன் சந்தேகங்களுக்குக் கூட என்னால் விளக்கங்கள் கூறிட முடியும்! நம் வாழ்வில் இன்னும் எத்தனைக் காலம் பிளவும் பிணக்கும் என்பதைக் கூட ஓரளவிற்கு ஊகித்து உணர்த்திட முடியும்! இன்னும் என் சுயங்கள் முழுமையும் உன்னையே சேர்ந்திருக்கச் செய்ய முடியும்! தவமிருந்து என்னைத் தன் விலாசமாய்ப் பெற்றவளுக்கு எதை ஈடாய்த் தந்து உன்னுடனான என் இழப்பைச் சரிகட்ட....! தோழியாய் உன்னிடம் ஒரு கெஞ்சுதல்! கடவுளாய் உன்னிடம் சில பகிர்தல்கள்! சேர்த்துக் கொள்ளத்தான் வேண்டும் அவளையும்! சந்தோஷ முகப்பில் நீ! வாழ்வின் வயோதிக முகப்பில் அவள்! கடமை காத்திருப்புகளின் முகப்பில் ஏனோ நான் மட்டும் ....... ? போனேன்!